CELEX: 22010D0079
Language: ro
Date: 2010-06-11 00:00:00
Title: Decizia nr. 79/2010 a Comitetului mixt al SEE din 11 iunie 2010 de modificare a Protocolului 31 la Acordul privind SEE privind cooperarea în domenii specifice în afara celor patru libertăți

16.9.2010   
            
            
               RO
            
            
               Jurnalul Oficial al Uniunii Europene
            
            
               L 244/39
            
         DECIZIA NR. 79/2010 A COMITETULUI MIXT AL SEE
   din 11 iunie 2010
   de modificare a Protocolului 31 la Acordul privind SEE privind cooperarea în domenii specifice în afara celor patru libertăți
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolele 86 și 98,
   întrucât:
   
               (1)
            
            
               Protocolul 31 la acord a fost modificat prin Decizia nr. 159/2009 a Comitetului mixt al SEE din 4 decembrie 2009 (1).
            
         
               (2)
            
            
               În vederea încorporării în acord a pachetului legislativ privind cerul unic european și având în vedere rolul-cheie al proiectului SESAR în dezvoltarea ulterioară a măsurilor de punere în aplicare în acest domeniu, precum și în vederea participării statelor AELS la finanțarea publică a proiectului prin cel de al 7-lea Program-cadru privind cercetarea și dezvoltarea, este oportun să se încurajeze o cooperare adecvată între părțile contractante la acord în domeniile care fac obiectul activităților întreprinderii comune SESAR și să se includă Regulamentul (CE) nr. 1361/2008 al Consiliului din 16 decembrie 2008 de modificare a Regulamentului (CE) nr. 219/2007 privind înființarea unei întreprinderi comune pentru realizarea sistemului european de nouă generație pentru gestionarea traficului aerian (SESAR) (2), astfel încât să se încurajeze participarea părților interesate din statele AELS la proiectul SESAR.
            
         
               (3)
            
            
               Prin urmare, Protocolul 31 la acord ar trebui modificat pentru a se putea pune în aplicare această cooperare extinsă,
            
         DECIDE:
   Articolul 1
   În Protocolul 31 la acord, la articolul 1 (Cercetare și dezvoltare tehnologică) alineatul (8b), la nota de subsol nr. 1 ar trebui adăugat următorul text:
   „, astfel cum a fost modificat prin:
   
               —
            
            
               
                  32008 R 1361: Regulamentul (CE) nr. 1361/2008 al Consiliului din 16 decembrie 2008 (JO L 352, 31.12.2008, p. 12).”
            
         Articolul 2
   Prezenta decizie intră în vigoare în ziua următoare ultimei notificări către Comitetul mixt al SEE în temeiul articolului 103 alineatul (1) din acord (3) sau în ziua intrării în vigoare a Deciziei nr. 78/2010 a Comitetului mixt al SEE din 11 iunie 2010 (4), oricare dintre acestea este ultima.
   Articolul 3
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 11 iunie 2010.
      
         
            Pentru Comitetul mixt al SEE
         
         
            Președintele
         
         Alan SEATTER
      
   
   
      (1)  JO L 62, 11.3.2010, p. 65.
   
      (2)  JO L 352, 31.12.2008, p. 12.
   
      (3)  Nu au fost semnalate obligații constituționale.
   
      (4)  A se vedea pagina 37 din prezentul Jurnal Oficial.